Oct 03,2018
వచ్చే ఏడాదికి లాభాల్లోకి: పీఎన్‌బీ
తిరువనంతపురం: వచ్చే ఆర్థిక సంవత్సరానికి పంజాబ్‌ నేషనల్‌ బ్యాంకు (పీఎన్‌బీ) తిరిగి లాభాలను నమోదు చేసే అవకాశం ఉందని ఆ బ్యాంకు మేనేజింగ్‌ డైరెక్టర్‌ సునీల్‌ మెహతా ఆశాభావం వ్యక్తంచేశారు. నీరవ్‌ మోదీ కుంభకోణం ఇక అయిపోయిన అంశమని, సంస్థ మళ్లీ ప్రతికూలతలను ఎదుర్కొంటూనే నిలదొక్కుకోని లాభాల బాటలోకి వెళ్లనుందని ఆయన తెలిపారు. ప్రముఖ వజ్రాల వ్యాపారి నీరవ్‌ మోదీ పీఎన్‌బీలో సుమారు రూ.14వేల కోట్ల కుంభకోణానికి పాల్పడి విదేశాలకు వెళ్లిపోయిన సంగతి తెలిసిందే. ఈ నేపథ్యంలో పీఎన్‌బీ ఈ ఏడాది భారీగా నష్టపోయింది. కాగా బ్యాంకు తీసుకుంటున్న చర్యల కారణంగా తిరిగి పుంజుకుంటోందని, 2019 ఆర్థిక సంవత్సరంలో మంచి ఫలితాలు నమోదయ్యే అవకాశం ఉందని మెహతా తెలిపారు. వరదలతో అతలాకుతలమైన కేరళకు సహాయం అందించేందుకు మెహతా రూ.5 కోట్లను కేరళ ముఖ్యమంత్రి పినరయి విజయన్‌ సహాయనిధికి విరాళంగా ఇచ్చారు.
మీ స్నేహితులకు రికమెండ్ చెయ్యండి